CELEX: 62009TN0109
Language: el
Date: 2009-03-17 00:00:00
Title: Υπόθεση T-109/09: Προσφυγή της 17ης Μαρτίου 2009 — Rintisch κατά ΓΕΕΑ — Valfeuri Pates Alimentaires (PROTIVITAL)

16.5.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 113/41
            
         Προσφυγή της 17ης Μαρτίου 2009 — Rintisch κατά ΓΕΕΑ — Valfeuri Pates Alimentaires (PROTIVITAL)
   (Υπόθεση T-109/09)
   2009/C 113/82
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγων: Bernhard Rintisch (Bottrop, Γερμανία) (εκπρόσωπος: A. Dreyer, lawyer)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Valfeuri Pates Alimentaires SA (Wittenheim, Γαλλία)
   
      Αιτήματα της προσφεύγουσας
   
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση του τετάρτου τμήματος του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Ιανουαρίου 2009 στην υπόθεση R 1660/2007-4· και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: ο αντίδικος ενώπιον του τμήματος προσφυγών
   
      Σήμα προς καταχώριση: το λεκτικό σήμα «PROTIVITAL» για προϊόντα των κλάσεων 5, 29 και 30 — αίτηση υπ’ αριθ. 4 843 331
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο προσφεύγων
   
      Αντιταχθέν σήμα ή σημείο: το γερμανικό λεκτικό σήμα «PROTI» για προϊόντα των κλάσεων 29 και 32· το γερμανικό εικονιστικό σήμα «PROTIPOWER» για προϊόντα των κλάσεων 5, 29 και 32· το γερμανικό λεκτικό σήμα «PROTIPLUS» για προϊόντα των κλάσεων 5, 29 και 32· το γερμανικό λεκτικό σήμα «PROTITOP» για προϊόντα των κλάσεων 5, 29, 30 και 32· το κοινοτικό λεκτικό σήμα «PROTI» για προϊόντα των κλάσεων 5 και 29
   
      Απόφαση του τμήματος ανακοπών: απόρριψη της ανακοπής
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου, καθόσον το τμήμα προσφυγών δεν έκρινε επί της ουσίας την ανακοπή· παράβαση του άρθρου 74, παράγραφος 2, του κανονισμού 40/94 του Συμβουλίου, καθόσον το τμήμα προσφυγών δεν άσκησε τη διακριτική εξουσία του ή, τουλάχιστον, δεν αιτιολόγησε την άσκηση της διακριτικής του εξουσίας· κατάχρηση εξουσίας καθόσον το τμήμα προσφυγών κακώς δεν έλαβε υπόψη του τα προσκομισθέντα από τον προσφεύγοντα έγγραφα και αποδεικτικά στοιχεία.